Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Доржготов  **Ургийн овог:** Дунд-Хариад  **Нэр:** Мөнхбат  **Хүйс:** . . . . . . . . . Эр |
| **1.2** | **Нэр дэвших тухай хүсэлт гаргаж буй албан тушаал**  Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний аль нэгийг бичнэ. |
| Шүүхийн сахилгын хорооны шүүгч бус гишүүн. |
| **1.3** | **Иргэний харьяалал**  Монгол Улсын иргэн мөн үү/тийм эсхүл үгүй гэж бичих/. |
| Тийм. |
| **1.4** | **Насны дээр хязгаар**  Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| Үгүй. |
| **1.5** | **Улс төрийн болон намын удирдах албан тушаал**  Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| Үгүй. |
| **1.6** | **Шүүгчийн албан тушаал**  Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй. |
| **1.7** | **Шүүхийн ерөнхий зөвлөлийн гишүүн**  Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй. |
| **1.8** | **Шүүхийн сахилгын хорооны гишүүн**  Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй. |
| **1.9** | **Шүүхийн захиргааны байгууллагын ажилтан**  Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй.  Урьд нь эрхэлж байсан 2021 оны 3 дугаар сарын 31 ний өдрөөр тасалбар болгон өөрийн хүсэлтээр чөлөөлөгдсөн.  Захиргааны хэргийн давж заалдах шатны шүүхийн тамгын газрын даргын албан тушаалд 2020 оны 3 дугаар сарын 19-ны өдрөөс 2021 оны 3 дугаар сарын 31ний өдөр хүртэл, Төв аймаг дахь шүүхийн тамгын газрын даргын албан тушаалд 2017 оны 1 дүгээр сарын 9-ны өдрөөс, Захиргааны хэргийн давж заалдах шатны шүүхийн тамгын газрын даргын албан тушаалд 2014 оны 6 дугаар сарын 2-ны өдрөөс, Баянгол дүүргийн шүүхийн тамгын албаны даргын албан тушаалд 2011 оны 10 дугаар сарын 24-ний өдрөөс тус тус томилогдон ажилласан. |
| **1.10** | **Хуульч**  Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Тийм.  2006 оноос хойш өнөөг хүртэл. |
| **1.11** | **Өмгөөлөгч**  Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Тийм  2014 онд 131648 тоот өмгөөлөгчийн шүүхэд төлөөлөх эрхийн гэрчилгээ авсан боловч өмгөөллийн үйл ажиллагаа эрхлээгүй, эрхийг түдгэлзүүлсэн болно. |
| **1.12** | **Прокурор**  Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| Үгүй. |
| 1.13 | Эрүүгийн хариуцлага  Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй. |
| **1.14** | **Сахилгын шийтгэл**  Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| Үгүй. |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| Шинээр батлагдсан Шүүхийн тухай хуульд энэ хуульд заасан үндэслэл, журмын дагуу шүүгчийг албан тушаалаас нь түдгэлзүүлэх, огцруулах болон сахилгын бусад шийтгэл оногдуулах чиг үүрэг бүхий бие даасан байгууллага болох Сахилгын хороо ажилллах цоо шинэ зохицуулалт орсон нь “шүүхийн эрх зүйг хөгжүүлэх”, өөрөөр хэлбэл шүүхийн шинэтгэлийг гүнзгийрүүлэн хөгжүүлэх чухал алхам боллоо.  Хэрэв би Сахилгын хорооны гишүүнээр сонгогдвол тус хороог бие даасан, хараат бус ажиллах үүднээс эрх зүйт төрийн үйл ажиллагаанд баримтлах бүхий л зарчмыг хэрэгжүүлэн ажиллахын тулд энэхүү институцийн хөгжлийн загварыг тодорхойлоход гар бие оролцох туйлын их хүсэлтэй байна.  Учир нь Шүүхийн ёс зүйн хороонд ирүүлсэн шүүгч нартай холбоотой гомдлуудын талаар танилцуулсан Шүүхийн ёс зүйн хорооны Ажлын албаны танилцуулгаас үзвэл Шүүхийн ёс зүйн хороо нь 2015 оноос 2020 оны аравдугаар сарын 22-ны байдлаар давхардсан тоогоор 1943 шүүгчид холбогдох 1303 гомдол хүлээн авснаас 80 гаруй хувьд нь сахилгын хэрэг үүсгэхээс татгалзаж, 20 орчим хувьд нь сахилгын хэрэг үүсгэн шалгаж, нийт 69 шүүгчид сахилгын шийтгэл ногдуулахаас 74 хувь нь шүүхийн шатанд хэрэгсэхгүй болжээ. Энэ хугацаанд 18 шүүгч шүүхийн шийдвэрээр сахилгын шийтгэл хүлээсэн байна. Өөрөөр хэлбэл, шүүгч нартай холбоотой гомдлын 80 гаруй хувь нь үндэслэлгүй байсан гэсэн үг.  Шүүхийн Ёс зүйн хорооны шийтгэл ногдуулсан үндэслэлийг харвал хууль зөрчиж, иргэний эрх ашгийг хохироосон, давж заалдах эрхийг хязгаарласан явдал хамгийн их буюу 15, удаах байранд мэргэжлийн үйл ажиллагааны алдаа, мэргэжлийн ур чадвар дутуу 12 үйлдэл байжээ.  Энэхүү судалгаанаас үүдэн олон улсын жишиг хандлагыг судалж, эрдэмтэн судлаачид болон бусад салбарын экспертүүдийн дунд тулгамдаж буй асуудлаар хэлэлцүүлэг өрнүүлэх, судалгаа хийх замаар тулгамдсан болон цаашид анхаарах асуудалд анхаарлаа хандуулж ажиллах алсын хараатай ажиллана.  Мөн Сахилгын хороо нь хараат бус, бие даасан шүүхийн дархлааг тогтоох, Шүүхийн тухай хуулийн үзэл баримтлалыг тууштай хэрэгжүүлэх, шүүх эрх мэдлийг шударга ёсны зарчимд нийцүүлэх замаар шүүхийн хариуцлагатай, бие даасан, нээлттэй, ил тод байдлыг хангах, ёс зүйн зөрчлийг таслан зогсоох, түүнээс ангид байлгах, урьдчилан сэргийлэх ажлыг шударга ёсны зарчимд нийцүүлэн, мэдлэгт суурилсан хуулийн үнэт зүйлийг эрхэмлэж чаддаг, хүн ёсны нинжин сэтгэлтэй, үзэл баримтлалдаа тууштай, хуульчийн өндөр ёс зүйтэй шүүгчийг төлөвшүүлэх зарчим баримтлана.  Дэлхийн улс орнуудын туршлага, сургамж, өнөөгийн хүрсэн түвшний ололт амжилтаас үзвэл шүүхийн хараат бус байдлыг хангаж хамгаалахад бие даасан Сахилгын хорооны гүйцэтгэх үүрэг нь шүүх дэх авилга, зүй бус нөлөөллийн түвшинг бууруулах явдал бөгөөд амжилтад хүрэх эсэх нь олон хүчин зүйлээс хамаарах хэдий ч энэ бие даасан байгууллагын чадавхи ч тодорхой байр суурь эзлэх нь дамжиггүй.  Иймд энэ хүндхэн зорилтыг хэрэгжүүлэхэд:   1. Шүүгчид нөлөөлөх гадны нөлөөллөөс урьдчилан сэргийлж хамгаалсан хэм хэмжээг баталж мөрдүүлэх, тодруулбал Шүүхийн тухай хуулийн шинэчилсэн найруулгын хэрэгжилтийг тууштай ханган хэрэгжүүлэх эрх зүйн орчинг бүрдүүлэх, дүрэм, журмын шинэтгэл хийх. Нягт нямбай, тодорхой, үйлчлэх ирээдүйтэй ёс зүйн хэмжээг батлах замаар шүүгчийг зүй бус нөлөөнөөс хамгаалсан хэм хэмжээ тогтоох. Шүүгчийн ёс зүйн хэм хэмжээ нь “шүүгч хараат бусаар, аливаа нөлөөнөөс ангид ажиллана” гэсэн тунхаглал төдий бус шүүгчийг гадны нөлөөнөөс хамгаалах, шүүн таслах ажиллагааны үр нөлөөг дээшлүүлэхэд чиглэсэн зохицуулалтын цогц байх ёстой. 2. Ёс зүйн хэм хэмжээ нь шүүгч найз нөхөд, гэр бүл, төрийн байгууллага, албан тушаалтан хэнээс ч үзүүлсэн зүй бус нөлөөнөөс өөрөө татгалзах хэрэгсэл болох улмаар шүүгчдийн дунд хараат бусаар чиг үүргээ хэрэгжүүлэх явдлыг суурь үнэт зүйл, эрх зүйн өндөр соёл болгон төлөвшүүлэх учиртай. 3. Шүүхэд итгэх олон нийтийн итгэлийг сэргээх, бэхжүүлэхийн тулд шүүн таслах ажиллагааны нээлттэй ил, тод байдлыг хангах. Үүний тулд шүүгчийг хууль тогтоомжид нийцүүлэн чиг үүргээ хэрэгжүүлэх, хараат бус байдал нь шүүх эрх мэдлийн суурь үнэт зүйл гэдгийг олон нийтэд сурталчлан таниулахад анхаарна. 4. Шүүхийн хараат бус байдал төлөвшсөн улс орнуудад шүүгчийн мэдлэг, чадвар, зан байдал, шударга байх хандлага, мэргэшил зэргийг шалгадаг тогтолцоо бүрэлдэн тогтсон байдаг гэж уншсан. Үнэлгээг нууцлалтай судалгааны аргаар тодорхой үе шаттайгаар авсны үндсэн дээр сургалт явуулах, ёс зүйн зөрчлөөс урьдчилан сэргийлэх бодлого боловсруулна. Шүүгчийн гаргасан шийдвэрийг олон нийтэд ил тод, нээлттэй байлгах хуулийг нэг мөр, зөв хэрэглэх, шийдвэр, тогтоол, магадлалд олон нийтийн зүгээс чиглэлд анхаарч шүүхийн шийдвэр, магадлал, тогтоолд шүүгчийн хууль хэрэглээ нэг мөр байлгах зарчмыг баримталж шүүхийн шийдвэрийн цахим сан/www.shuukh.mn/,программын ашиглалтыг сайжруулах тал дээр анхаарч ажиллана. 5. Шүүхийн бие даасан, шүүгчийн хараат бус байдлыг бэхжүүлэх мэргэжлийн болон ёс зүйн зөрчил дутагдалгүй ажиллаж, албан тушаалтны болон улс төрчийн нөлөөллөөс ангид байх нөхцлийг бүрдүүлж, нөлөөллийн мэдүүлэг, бусад зохицуулалтыг сайжруулах болно. 6. Шүүхэд итгэх итгэл: Шүүхийн тухай хуулийн үр дүнг илэрхийлэх, үнэлэх шалгуур үзүүлэлт бол шүүх засаглалд итгэх олон түмний итгэл юм. Шүүгчийн ёс зүй, үнэнч шударга байдалд итгэх олон нийтийн итгэлийг сэргээх, нэмэгдүүлэх, бэхжүүлэх чиглэлээр үр дүнтэй ажлууд хийнэ. 7. Сахилгын хорооны гишүүний хувьд гомдлын баримттай сайтар танилцан хэргийг хянан шийдвэрлэхэд нотлох баримт хангалттай бүрдсэн гэж үзвэл шүүгчид холбогдох гомдлыг Сахилгын хорооны гишүүний бүрэн эрхийн хүрээнд улс төр болон хувийн үзэл, харилцаанаас үл хамааран хуулийн хүрээнд асуудлыг олон нийтэд үнэмшилтэй эргэлзээ төрүүлэхгүйгээр шийдвэрлэн ажиллана. 8. Сахилгын хороо нь шинэ тутам байгуулагдаж байгаа байгууллагын хувьд шударга ёсыг тогтоох үүрэг бүхий шүүгчдийн ёс зүйн болон сахилгын зөрчлийг бодитой ил тод шийдвэрлэснээр шинэ хуулийн зорилго, үзэл баримтлал тууштай хэрэгжиж ингэснээр үүсээд байгаа хууль, шүүхийн байгууллагын хууль бус үйлдлийг таслан зогсоож, Монгол Улсын шүүхийн байгууллагын олон жилийн шинэчлэлийн үр дүнг улам бэхжүүлж, хуульд заасан бүрэн эрхээ ёс зүйтэй, шударгаар хэрэгжүүлэн ажиллаж байгаа олон арван шүүгчдийн нөр их хөдөлмөрийн үнэ цэнийг бататган шударга ёсыг бэхжүүлэх үйлсэд хувь нэмрээ оруулна гэж бодож байна. 9. Шүүгчийн ёс зүйн зөрчилд оногдуулах хариуцлагыг Шүүхийн тухай хуулийн шинэчилсэн найруулгын үзэл баримтлал, шударга ёс, хууль ёсны зарчимд нийцүүлэн хуулийн үндэслэл бүхий заалтад нийцүүлэн хэнийг ч хэлмэгдүүлэлгүй хэнийг ч шударга ёсноос гажууд шийдвэр гаргуулахгүй, шүүгчийн мэргэжлийн болон ёс зүй, сахилга хариуцлагын ялгаа заагийг нарийвчлан тогтоож, ёс зүйн болон сахилгын хариуцлагаас гадна үлддэг шүүгчийн мэргэжлийн алдаа, зөрчилд хүлээлгэх хариуцлагыг ил тод болгон ажиллана. 10. Сахилгын хорооны гишүүнээр томилогдвол албан үүргийн бүрэн эрхийн хүрээнд олж авсан хуульд заасан төр, байгууллага, хувь хүний нууцыг хуулийн дагуу хамгаална. |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| - Хүмүүнлэгийн ухааны их сургуулийн харъяа Билэг дээд сургууль Хууль зүйн ухааны магистр, 2012-2014 онд №20140462.  - Улс Төрийн их сургууль Эдийн засагч, 1994-1996 онд №5193.  - Цагдаагийн дээд сургууль Эрх зүйч, 1993-1996 онд №001634. |
| **3.2** | **Эрх зүйч мэргэжлээр ажилласан байдал**  Хүсэлт гаргагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:  -албан тушаалын нэр, ажлын газрын хаяг, ажилласан хугацаа;  -ажлын байрны тодорхойлолтын гол агуулга;  -удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| -Захиргааны хэргийн давж заалдах шатны шүүхийн тамгын газрын даргын албан тушаалд 2020 оны 3 дугаар сарын 19-ны өдрөөс, Төв аймаг дахь шүүхийн тамгын газрын даргын албан тушаалд 2017 оны 1 дүгээр сарын 9-ны өдрөөс, Захиргааны хэргийн давж заалдах шатны шүүхийн тамгын газрын даргын албан тушаалд 2014 оны 6 дугаар сарын 2-ны өдрөөс, Баянгол дүүргийн шүүхийн тамгын албаны даргын албан тушаалд 2011 оны 10 дугаар сарын 24-ний өдрөөс тус тус томилогдон ажилласан.  Тухайн шатны шүүхийн шүүгчийн хараат бус, шүүхийн бие даасан байдлыг хангах, хуулиар хүлээсэн чиг үүргийг хэрэгжүүлж Тамгын газрыг өдөр тутмын удирдлагаар ханган, гүйцэтгэлийн үр дүнг төсвийн ерөнхийлөн захирагчийн өмнө хариуцна.  -Эм Ди Си Пи ХХК –д хуулийн зөвлөх /2007 оны 8 дугаар сараас 2011 оны 10 дугаар сард/  Хуулийн этгээдийн үйл ажиллагааг Монгол улсын хууль, тогтоомжид нийцүүлэн мэргэжил арга зүйн зөвлөгөө өгч удирдлагын шийдвэр гаргах боломжийг бүрдүүлэх, компанийн эрх зүйн харилцаанд гэрээний болон үүргийн зөрчил гархаас урьдчилан сэргийлэхэд оршино.  -Алтандорнод Монгол ХХК-д хуулийн зөвлөх /2003 оны 4 дүгээр сараас 2007 оны 8 дугаар сард/  Хуулийн этгээдийн үйл ажиллагааг Монгол улсын хууль, тогтоомжид нийцүүлэн мэргэжил арга зүйн зөвлөгөө өгч удирдлагын шийдвэр гаргах процесс хуульд нийцсэн байх, компанийн эрх зүйн харилцааны гэрээний болон үүргийн зөрчил гархаас урьдчилан сэргийлэхэд боломжийг бүрдүүлэх, хяналт тавихад оршино. |
| **3.3** | **Эрх зүйчээс бусад мэргэжлээр эрхэлсэн ажил**  Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| Сэлэнгэ аймаг дахь Цагдаагийн газар Замын цагдаагийн тасагт зохицуулагчаар 1989 оны 7 дугаар сараас 1996 оны 10 дугаар сард, Засан хүмүүжүүлэх 0429 дүгээр ангийн Сэргийлэн хамгаалах тасагт Харуулын бага даргаар 1988 оны 7 дугаар сараас 1989 оны 7 дугаар сард тус тус ажилласан. |
| **3.4** | **Хууль зүйн өндөр мэргэшил**  Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.  -үйл ажиллагааны нэр, эрхэлсэн газар, хугацаа;  -үйл ажиллагааны гол агуулга;  -үйл ажиллагааны үр дүн, түүний жишээ;  -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -хэвлэгдсэн бол эх сурвалжийн ишлэл, түүний хуулбар. |
| - Хуульчдын сонгон шалгаруулалтад 2006 онд тэнцэн 0000776 тоот хуульчийн гэрчилгээ авсан. Хуульчдын гэрчилгээ шинэчлэгдэн 2014 оны 7 дугаар сарын 7 ний өдөр 2243 тоот гэрчилгээ олгогдсон.  - Иргэдийн эрх зүйн боловсролыг дээшлүүлэх зорилгоор бэлтгэн нэвтрүүлдэг “Монгол Улсын Төлөө Зүтгэе” цувралын 2021 оны 3 дугаар сарын дугаарт оролцон Шүүхийн тухай хуулийг хэрэгжүүлэх шүүхийн бие даасан байдлыг сайжруулах, шүүхийн үйлчилгээг хүртээмжтэй болгох, дэлхий нийтэд тархаж буй цар тахал, Ковид-19 өвчний үед шүүхийн өдөр тутмын үйл ажиллагааг тасралтгүй хэвийн явуулах арга хэмжээг хэрхэн хэрэгжүүлэн ажиллаж байгаа талаарх мэдээллийг шүүхийн байрнаас хүргэсэн.  - Төв аймаг дахь шүүхийн байранд 2019 онд "Насанд хүрээгүй гэрч, хохирогчийг хамгаалах өрөө”-г байгуулснаар шүүх хуралдаанд хүүхэд оролцох шаардлагатай үед хэргийн оролцогчдоос тусгаарлан онлайнаар оролцуулах мөн хэрэг хянан шийдвэрлэх ажиллагааны явцад насанд хүрээгүй гэрчийг хохирогчоос дарамт, айдасгүй орчинд мэдүүлэг, тайлбар авах нь хэргийн бодит үнэнийг зөв тогтоох боломж бүрдэж байгаа юм. Хүүхдийн эрхийг шүүхийн шатанд хангах боломжийг бүрдүүлсэн уг өрөөг тохижуулах төслийг шүүхийн тамгын газраас бичиж, хүүхдийн төлөөх байгууллагуудын дэмжлэг авч тохижуулав.  2015 оны 12 дугаар сарын 03нд батлагдаж 2017 оны 07 дугаар сарын 01 ний өдрөөс хэрэгжиж эхэлсэн Эрүүгийн хуулийн шинэчилсэн найруулгын үзэл баримтлал, нэмэлт өөрчлөлтийн талаар Төв аймаг дахь хууль хэрэгжүүлэх тусгай чиг үүрэг бүхий байгууллагын албан хаагчдад сургалт, мэдээлэл хийсэн.    -2016 онд Захиргааны ерөнхий хууль,Захиргааны хэрэг шүүхэд хянан шийдвэрлэх тухай хуулийн эмхтгэл бэлтгэн Захиргааны хэргийн анхан болон давж заалдах, хяналтын шатны шүүхийн шүүгч, шүүгчийн туслах мөн эрдэмтэн судлаачид, өмгөөлөгчдийн гарын авлага болгон хэвлүүлэх ажлын хэсгийн ахлагчаар ажилласан.  -Монгол Улсын Засгийн газрын хэрэг эрхлэх газар Удирдлагын академид мэргэжил дээшлүүлэх институтэд “Шүүхийн байгууллагын стратеги төлөвлөлт, гүйцэтгэлийн хяналт, үнэлгээ” сэдэвт сургалтанд хамрагдан төгссөн.  Үнэмлэх №18/0054  - Монгол Улсын Засгийн газрын хэрэг эрхлэх газар Удирдлагын академид мэргэжил дээшлүүлэх институтэд “Шүүхийн бие даасан хараат бус байдлын удирдлага” сэдэвт сургалтанд хамрагдан төгссөн.  Үнэмлэх №17/0093  - Монгол Улсын Засгийн газрын хэрэг эрхлэх газар Удирдлагын академид мэргэжил дээшлүүлэх институтэд “Төрийн захиргаа, төрийн албаны шинэтгэл” сэдэвт сургалтанд хамрагдан төгссөн.  Үнэмлэх №11/0984 |
| **3.5** | **Мэргэжлийн холбоо, байгууллагын гишүүнчлэлийн талаар**  Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.  -Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана.  -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| -Монголын хуульчдын холбооны гишүүн хуульч.  -Монголын шүүхийн захиргааны ажилтны нэгдсэн холбооны удирдах зөвлөлийн гишүүнээр бүрэн эрхийн хугацаанд 2016 оноос 2019 хооронд ажилласан. |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**  -Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| - МҮОНТелевизээс иргэдийн эрх зүйн боловсролыг дээшлүүлэх зорилгоор бэлтгэн нэвтрүүлдэг “Монгол Улсын Төлөө Зүтгэе” цуврал дугаарт 2021 оны 3 дугаар сард оролцон “Шүүхийн тухай хууль”ийг хэрэгжүүлэх шүүхийн бие даасан байдлыг сайжруулах, шүүхийн үйлчилгээг хүртээмжтэй болгох, дэлхий нийтэд тархаж буй цар тахал, Ковид-19 өвчний үед шүүхийн өдөр тутмын үйл ажиллагааг тасралтгүй хэвийн явуулах арга хэмжээг хэрхэн хэрэгжүүлэн ажиллаж байгаа талаарх мэдээллийг хүргэсэн.  - МҮОНТелевизээс эрхлэн гаргадаг “Монгол Улсын төлөө зүтгэе” нэвтрүүлэгт 2020 оны 3 дугаар сарын 3 нд оролцож орон нутгийн шүүхийн онцлог болон шүүхийн иргэдийн төлөөлөгч оролцоо, шүүх дэх эвлэрүүүлэн зуучлалын үр дүнгийн талаарх ололт амжилтыг бататгах, ямар үр дүн гарч байгаа талаар ярилцлага өгсөн.  -Монголын Хуульчдын холбооноос жил бүрийн 5 дугаар сарын 01-ний өдрийг Хуульчийн нийтэд тустай мэргэжлийн үйл ажиллагаа буюу “Хуульчийн Про-боно” өдөр болгон зарласны дагуу Төв аймгийн Засаг даргын Тамгын газар, Монголын Хуульчдын холбооны Төв аймаг дахь салбар, Хууль сахиулах тусгай чиг үүрэг бүхий хуулийн байгууллагуудтай хамтран Зуунмод хотын төв “Мөнх-алдар”-ын талбайд нээлттэй хаалганы өдөрлөг 2019 онд зохион байгуулсан.  - Төв аймгийн Засаг Даргын Тамгын Газрын хурлын танхимд 2018 оны 4 сарын 25-ны өдөр Шүүхийн цахим тогтолцоог хөгжүүлэх, шүүхийн шүүн таслах ажлын тайлан мэдээнд дүн шинжилгээ хийж сурталчилах ажлын хүрээнд аймгийн төрийн байгууллага, аж ахуйн нэгжүүдийн болон Зуунмод сумын 6 багийн иргэдийн төлөөлөл оролцсон хэвлэлийн хуралд анхан болон давж заалдах шатны шүүхүүдийн 2017 оны бүтэн жил, 2018 оны 1 дүгээр улирлын шүүн таслах ажлын тайлан, мэдээлэл танилцуулж зохион байгуулж, мөн тус хуралд “Эвлэрүүлэн зуучлах ажиллагаа” сэдвээр илтгэл тавьсан.  Хэвлэлийн хурлыг Төв аймгийн "Төв” телевиз, "TBS” телевиз, Төв аймгийн ЗДТГ-ын хэвлэл мэдээлэл, олон нийттэй харилцах хэлтэс мэдээлэл авч сурвалжлага хийсэн.  -Захиргааны хэргийн давж заалдах шатны шүүхийн 5 жилийн ойд зориулж 2016 онд Захиргааны ерөнхий хууль,Захиргааны хэрэг шүүхэд хянан шийдвэрлэх тухай хуулийн эмхтгэл бэлтгэн Захиргааны хэргийн анхан болон давж заалдах, хяналтын шатны шүүхийн шүүгч, шүүгчийн туслах мөн эрдэмтэн судлаачид, өмгөөлөгчдийн гарын авлага болгон хэвлүүлэх ажлын хэсгийн ахлагчаар ажилласан. |
|  |  |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргана:

-төрийн албан хаагчийн анкет;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

-эрх зүйн бакалаврын, эсхүл түүнээс дээш боловсролын зэргийн дипломын хуулбар;

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт;

-эрх зүйч мэргэжлээр 10-аас доошгүй жил ажилласныг нотлох баримт;

-хүсэлт гаргагчийн талаарх тодорхойлолт /гурваас доошгүй/;

-энэхүү загварт заасан барим бичиг;

-холбогдох бусад баримт.

**Хүсэлт гаргагч:**

Эцэг/эхийн нэр: Доржготов.

Өөрийн нэр: Мөнхбат

Гарын үсэг: . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

Он, сар, өдөр: 2021 оны 3 дугаар сарын 30

--- оОо ---